עמית נגלר

עמית נגלר (נולד ב- 25 ביוני 1975) הוא סופר ישראלי, תסריטאי וסופר צללים.
זוכה פרס עידוד היצירה בתחום הספרות לשנת 2022 מטעם עיריית פ"ת.
עמית נגלר 2024

== ביוגרפיה ==
עמית נגלר נולד בחיפה וגדל בקריית אתא. 
בוגר תואר ראשון באוניברסיטה הפתוחה 
ותואר שני בהצלחה בחינוך ולימודי משפחה במכון לנדר בירושלים. 
סיים בהצלחה לימודי תסריטאות בבית הספר סם שפיגל לקולנוע ולטלוויזיה, ירושלים. סיים בהצלחה את בית הספר לקופירייטינג ACC אצל תרצה גרנות. 
בוגר המחזור השני של "המגירה" - בית הספר לכתיבה של הוצאת כנרת זמורה-ביתן דביר.

== יצירתו ==
בשנת 2006 התפרסם ספרו הראשון לילדים "לאן נעלמו החלומות של החיות?". הספר מספר על לוקה, כלבת ים שמנסה להשתלב ללא הצלחה בארץ החיות.

בשנת 2012 פורסם ספרו השני לילדים "פעם אבא פעמיים ילד". הספר מביא את חוויותיו של לביא עם אביו, שמרגיש שוב פעם ילד. באותה שנה פרסם את "זה הסוף", המשך לסיפור קצר של אתגר קרת. 

בשנת 2013 פורסם ספרו הראשון למבוגרים "אל תשאיר בלגן". 52 סיפורים קצרים על מצבים מהחיים.

בשנת 2014 פורסם ספרו השלישי לילדים, "סבא אושר". איור מתוך הספר נבחר לפרסום פעילות חודש הקריאה בעיר רחובות.
 
בשנת 2016 פורסם ספרו "שנית אלייך נאסף", רומן מתח, שזכה לשבחים רבים ושהה מספר שבועות ברשימת הספרים הקוליים המושמעים ביותר של iCast. כן הגיע לרשימת רבי המכר הדיגיטליים של אינדיבוק.

בשנת 2019 פורסם ספרו "ביום טוב שומעים את השמש", רומן מקורי שבו לראשונה בספרות העברית מסופר על גיבור (גבר) הסובל ממחלת טרשת נפוצה.

בשנת 2020 יצא הרומן "רגשות נעולים". הספר זכה לשבחי המבקרים, כבש את פסגת רבי המכר המושמעים של iCast ונבחר לרשימת ספרי ההאזנות המנצחים לשנת 2020.

בשנת 2022 פורסם ספרו "מאחורי סודות שקופים". גם רומן זה זכה לשבחי המבקרים וכבש את פסגת רבי המכר המושמעים של סטוריטל.

בשנת 2023 פורסם ספרו "עלילות בארי - למה דווקא לי?" ספר ראשון מסדרת ספרים לנוער צעיר ובו לראשונה בישראל הספר אויר גם באמצעות בינה מלאכותית. הספר מספר על בְּאֵרִי, תלמיד בכתה ד', ילד רגיל לכל הדעות. יום אחד הוא מגלה שמשהו בו השתנה. משהו איום ונורא בשׁבילו. או שׁלא? 

בהמשך השנה פורסם ספרו "עלילות בארי 2 - מותר להתגעגע", הספר השני מסדרת ספרים לנוער צעיר. בארי רוצה לאמץ כלב קטן וחמוד אך הוריו לא מתלהבים. לבסוף כשהם מסכימים, הוא נאלץ להיפרד מכלבו מבלי שיהיה מוכן לכך.

בשנת 2024 פורסם ספרו "עלילות בארי 3 - סוד האותיות של שחר" הספר השלישי מסדרת ספרים לנוער צעיר. בארי מתחבר לשחר, ילד חדש שהגיע לכיתה. יום אחד שחר מגלה לבארי בסוד שהוא אינו מצליח לקרוא כמו שצריך - הוא קורא לזה דיסלקסיה.

== תסריטאות ==
נגלר בוגר מחזור י"ז בתסריטאות בבית הספר סם שפיגל לקולנוע ולטלוויזיה, ירושלים הוא זוכה קרן גשר לקולנוע רב תרבותי לפיתוח תסריט לסרט קצר "מי בא לאבא?" במסגרת מיזם "זרעים של שינוי" בפסטיבל סרטים יוצרים מציאות בירושלים. 

בשנת 2021 זכה מקרן גשר לקולנוע רב תרבותי במענק פיתוח תסריט לסרט קצר "כלבי רחוב".

== ספריו ==
=== ספרים למבוגרים ופרוזה ===
* שנית אלייך נאסף (הוצאת מוסקט, 2016) רומן מתח.
* ביום טוב שומעים את השמש (הוצאת מוסקט, 2019) רומן.
* רגשות נעולים (הוצאת מוסקט, 2020) רומן.
* מאחורי סודות שקופים (הוצאת מוסקט, 2022) רומן.

=== ספרי ילדים ונוער צעיר ===
* לאן נעלמו החלומות של החיות? (2006), ספר ילדים על קבלת השני והשונה, איורים: מרינה גלדקי.
* פעם אבא פעמיים ילד (2012), ספר ילדים, איורים: מרינה זלוצ'ין.
* סבא אושר (הוצאת מוסקט, 2014) ספר ילדים. איורים: יעל פושקין. הספר נבחר להציג את שבוע הספר בעיר רחובות. 
* ?Where Did the Animals' Dreams Go (הוצאת מוסקט, 2019) Children's Books.
* Once a Dad Twice a Child (הוצאת מוסקט, 2019) Children's Books.
* Grandpa Joy (הוצאת מוסקט, 2019) Children's Books.
* עלילות בארי - למה דווקא לי? (הוצאת מוסקט, 2023) סדרת ספרים לנוער צעיר.
* Benji Tales (הוצאת מוסקט, 2023) For young youth.
* עלילות בארי 2 - מותר להתגעגע (הוצאת מוסקט, 2023) סדרת ספרים לנוער צעיר.
* עלילות בארי 3 - סוד האותיות של שחר (הוצאת מוסקט, 2024) סדרת ספרים לנוער צעיר.

=== פרוזה ===
* אל תשאיר בלגן (הוצאת מוסקט, 2013) סיפורים קצרים בתפר הדק שבין מציאות לחלום ובין אמת לדמיון.

== מופעים ועריכה ספרותית ==
* מעט לעת מופע לקהל הרחב בו עמית מספר על כתיבת ספריו ועל יצירתו. עם הרבה הומור עצמי הוא מביא זווית ייחודית ומקורית על חייו ועל האנשים והרעיונות מאחורי המילים. עמית מספר על הפיכת רגעי משבר בזוגיות, בהורות ובעבודה, להתמודדות ולהגשמת חלומות.
* עריכה ספרותית: גואנשי - חיים, תרבות ועסקים בסין (2016), הוצאת צמרת, מאת אבי הוברמן.
* מגירות שקופות אסופת יצירות השנה הראשונה של כתב העת מוטיב (2017) פרסום הסיפור "גולדה".
* עריכה: פסיעה בחול (2019), הוצאת מוסקט, מאת אריאן נוי גדות.

== חייו האישיים ==
נשוי לאורית ואב לארבעה. מתגורר בפתח תקווה. בשנת 2017 חשף בפוסט אישי בפייסבוק, את התמודדותו עם מחלת טרשת נפוצה בה חלה ביום הולדתו ה-24 והסתיר 18 שנים. בשנת 2020 הופיע בסרטון פרסומת לחברת התרופות נוברטיס שכתב לו את התסריט, להעלאת המודעות למחלת טרשת נפוצה. הסרטון גרף 100,000 צפיות בשלושה ימים והיה הפופולרי ביותר בדף הפייסבוק של מאקו. משנת 2024, במסגרת הפודקסט שלו מחשבות עמיתיות, מארח אנשים מסקרנים שמשתפים בסיפור חייהם את דרכם האישית בדרך להצלחה.

== קישורים חיצוניים ==
* 
* [https://www.youtube.com/@amitnagler/podcasts מחשבות עמיתיות הפודקסט של עמית נגלר] 
* [https://www.melabes.co.il/news/30941 עיתון מלאבס פתח תקווה] 
* [https://www.youtube.com/channel/UCqmna2p-Av6UfXwlddfL9ow ערוץ ה Youtube הרשמי של עמית נגלר]
* 
* 
* [https://www.youtube.com/watch?v=xYW74HyrXsU מדברים עם עדן הראל, עם עמית נגלר]
* [http://www.tapuz.co.il/blog/net/ViewEntry.aspx?entryId=3106472&skip=1/ ביקורת על הספר "אל תשאיר בלגן"] [http://simania.co.il/authorDetails.php?itemId=140753/ באתר סימניה]
* [http://www.pi-ta.co.il/77821.html/ בקסמי הילדות - סיפור מאת עמית נגלר באתר פיתה]
* [http://www.שבוע-הספר.co.il/%D7%A9%D7%A0%D7%99%D7%AA-%D7%90%D7%9C%D7%99%D7%99%D7%9A-%D7%A0%D7%90%D7%A1%D7%A3/ אתר שבוע הספר - גדי איידלהייט על הספר "שנית אלייך נאסף" של עמית נגלר]
* [https://korebasfarim.com/2016/04/17/%D7%A1%D7%99%D7%A4%D7%95%D7%A8-%D7%A7%D7%A6%D7%A8-%D7%90%D7%99%D7%96%D7%94-%D7%9E%D7%96%D7%9C-%D7%9E%D7%90%D7%AA-%D7%A2%D7%9E%D7%99%D7%AA-%D7%A0%D7%92%D7%9C%D7%A8/ סיפור קצר: "איזה מזל" מאת עמית נגלר במגזין ספרות קורא בספרים 17 באפריל 2016]
* [https://www.kipa.co.il/ברנזה/איזור-התעשייה-הכירו-את-עמית-נגלר-קופיר/ מערכת כיפה - תרבות אזור התעשייה - הכירו את עמית נגלר 2013]
* 
* [https://www.youtube.com/watch?v=7E26tsQ8EMo&ab_channel=%D7%A8%D7%93%D7%99%D7%95%D7%A1%D7%95%D7%9C%D7%94%D7%A2%D7%A8%D7%95%D7%A5%D7%94%D7%A8%D7%A9%D7%9E%D7%99 מפגשים מחוץ לקופסה]

קטגוריה:סופרים ישראלים
קטגוריה:סופרים כותבי עברית
קטגוריה:מחברי סיפורים קצרים
קטגוריה:בוגרי האוניברסיטה הפתוחה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1975